
	Møte:
	Forskningsutvalget

	Møtedato:
	29. september 2005, 12:15 - 1430 

	Møteleder/referent:
	Petri Keskitalo/Christin Skjervold

	Til stede:
	Ánde Somby, Ingvild Ulrikke Jakobsen, Elise Karlsen

	Forfall:
	Johan Aulstad

	Arkivref.:
	200500367-18/CSK/MØTEBOK


Referat fra møte 29. september

Det var ingen merknader til innkalling og saksliste.

FU 36-05
Referatsaker

1. Referat fra møte i forskningsutvalget 1. september 2005. 

2. Opplæringsdelen 2005 – planer for høsten.

3. E-post fra dekan angående publiseringskanaler.

4. Brev fra Universitetsdirektøren angående opptakskrav til PhD-studiet.

5. Ny lov om universiteter og høgskoler – trådte i kraft 01.08.05.

Det var ingen merknader til referatsakene.

FU 37-05
Kvalitetssikring av doktorgradsutdanningen – evaluering av enkeltemner

Enstemmig vedtak:

Forskningsutvalget godkjenner forslag til evaluering av enkeltemner i opplæringsdelen med de endringer som kom frem på møtet:

Evaluering av enkeltemner:

Alle kurs/seminarer skal evalueres hver gang de er gjennomført.

Evalueringen skal foretas av både doktorgradsstudentene og de senioransvarlige.

Evalueringsmåte skal være skjemabasert, men kan suppleres med samtalebasert evaluering etter senioransvarliges ønske.

Doktorgradsstudentenes evaluering skal gjelde:

· kursets innhold

· pedagogiske kvaliteten av
· undervisningen

· undervisningsmateriell

· andre forhold som gjelder gjennomføringen

Senioransvarliges evaluering skal gjelde:

· deltagernes forkunnskaper

· deltakernes deltagelse og vurdering av arbeidsmengde

· den faglige kvaliteten på undervisningsmaterialet

Modulene evalueres av forskningsutvalget på basis av skjemaevalueringer og eventuelle samtalebaserte evalueringer når alle kurs under de enkelte modulene er gjennomført. Resultatet av modulevalueringene innarbeides i studieprogramrapporten for Ph.D-studiet.

FU 38-05
Forskningsmidler – budsjett for 2006

Enstemmig vedtak:

Forskningsutvalget godkjenner forslag til budsjett, og ber om at det settes av kr 1 635 500 i forskningsmidler for 2006. Midlene skal fordeles på disse postene:

· Gjesteforelesere.

· Deltagelse på det nasjonale doktorandseminaret (i Oslo i 2006).

· Doktorgradsopplæring.

· Nettverksarbeid.

· Nordkalottsamarbeid.

· Utenlandsopphold.

· Tilleggsannuum.

· Annuum.

I tillegg til det ønsker forskningsutvalget at følgende tiltak skal ha prioritet i 2006, ved oppfølging av handlingsplanen til forskningsstrategien (tilfeldig rekkefølge):

· Invitasjon av gjesteforskere.

· Sette av et reisestipend for russiske forskere.

· Rekruttere en professor II i miljørett.

· Utlysning av begynnerstilling innenfor satsingsområdene (prioritet havrett).

· Videreføring og videreutvikling av IKT-opplæring.

· Tilby språkkurs i engelsk.

FU 39-05
Studieprogramrapport for Ph.D-studiet i rettsvitenskap – studieåret 2004/2005

Enstemmig vedtak:

Forskningsutvalget anbefaler fakultetsstyret å godkjenne studieprogramrapporten slik den fremgår av vedlegg 1, og med de endringer som kom frem på møtet.

Sak FU 40-05
Utgår

Sak FU 41-05
Søknad om støtte til språkvask av doktoravhandling

Enstemmig vedtak:

Behandling av saken utsettes.

Eventuelt

Doktorgradsstudentene ønsker at FU skal arrangere et forskerseminar for å gjennomgå kravene til et doktorgradsarbeid. De ønsker også at det skal bli anledning til å lese (i alle fall deler av) bedømmelser, både positive og negative. Forskningsutvalget skal ta fatt i dette, og vil arrangere et slikt seminar så snart det lar seg gjøre.

FU-leder anbefaler alle å lese boka:

”ERFARENHETER som kan vara till nytta för doktorander i juridik, av Christina Ramberg – kan lånes på PJ-bibl. FU vurderer å kjøpe denne boka til alle doktorgradsstudenter.
I tillegg har vi bestilt (og fått) ei ny bok om veiledning som nettopp er kommet:

”Patentløsninger og Fingerspitzengefühl – Om å veilede til PhD-graden.” av Ingvild Folkvord – post.doc. ved NTNU. Boken blir i første omgang lest av FU, vi kommer tilbake med mer info etter hvert.

Tromsø, 11.10.2005

